text: আনোয়ার হোসেন কচুয়ার কান্দিরপাড় সপ্রাবি'র সভাপতি নির্বাচিত আনোয়ার হোসেন কচুয়ার কান্দিরপাড় সপ্রাবি'র সভাপতি নির্বাচিত – .:: কচুয়া বার্তা ::.
  আনোয়ার হোসেন কচুয়ার কান্দিরপাড় সপ্রাবি'র সভাপতি নির্বাচিত
  বিশিষ্ট শিক্ষানুরাগী আনোয়ার হোসেন কচুয়া উপজেলার পশ্চিম সহদেবপুর ইউনিয়নের ১২৪নং কান্দিরপাড় সরকারি প্রাথমিক বিদ্যালয়ের পচিালনা পর্ষদের সভাপতি হিসেবে মনোনীত হয়েছে। ১১ মার্চ বুধবার কান্দিরপাড় সরকারি প্রাথমিক বিদ্যালয়ে নির্বাচন অনুষ্ঠিত হয়। বিদ্যালয় প্রাঙ্গনে আয়োজিত পরিচালনা পর্ষদের কমিটি গঠনের লক্ষ্যে বিশেষ সাধারন সভায় প্রধান অতিথির বক্তব্য রাখেন কচুয়া উপজেলা আওয়ামী লীগের সভাপতি আলহাজ্ব আইয়ুব আলী পাটওয়ারী।
  বিদ্যালয়ের প্রধান শিক্ষক কবির হোসেনের সভাপতিত্বে বিশেষ অতিথির বক্তব্য রাখেন বাংলাদেশ প্রাথমিক শিক্ষক সমিতি কচুয়া শাখার সভাপতি মো: তাজুল ইসলাম,ইউনিয়ন আওয়ামী লীগের সাধারন সম্পাদক সোহরাব হোসেন সুমন,ওয়ার্ড আওয়ামী লীগের সভাপতি মোখলেছুর রহমান মেম্বার,অভিভাবক হারুন অর রশীদ,শাবনুর আক্তার প্রমূখ। সভায় পরিচালনা পর্ষদের সকল সদস্য নির্বাচন শেষে প্রস্তাব ও সমর্থনের মাধ্যমে আগামী তিন বছরের জন্যে বিশিষ্ট শিক্ষানুরাগী মো: আনোয়ার হোসেনকে সভাপতি হিসেবে মনোনীত করা হয়। এসময় বিদ্যালয়ের শিক্ষক ,অভিভাবক ও এলাকার গন্যমান্য ব্যাক্তিবর্গ উপস্থিত ছিলেন। এক প্রতিক্রিয়ায় নব নির্বাচিত সভাপতি মো: আনোয়ার হোসেন বলেন ঝরে পড়া রোধ,ছেলে মেয়েদের বিদ্যালয়ে শতভাগ উপস্থিতি নিশ্চিতের মাধ্যমে গুনগত মান সম্পন্ন শিক্ষা অর্জনে সকলের শিক্ষক,শিক্ষাথী ও এলাকাবাসীর সহযোগীতা কামনা করেছেন।
  ছবিঃ কচুয়া উপজেলার কান্দিরপাড় সরকারি প্রাথমিক বিদ্যালয়ের বিশেষ সভায় উপস্থিতির একাংশ পাশে নব নির্বাচিত সভাপতি মো: আনোয়া হোসেন ।